CELEX: 32022R0239
Language: sl
Date: 2022-02-21 00:00:00
Title: Izvedbena uredba Sveta (EU) 2022/239 z dne 21. februarja 2022 o izvajanju Uredbe (EU) št. 401/2013 o omejevalnih ukrepih zaradi razmer v Mjanmaru/Burmi

21.2.2022   
               
               
                  SL
               
               
                  Uradni list Evropske unije
               
               
                  L 40/10
               
            
         IZVEDBENA UREDBA SVETA (EU) 2022/239
         z dne 21. februarja 2022
         o izvajanju Uredbe (EU) št. 401/2013 o omejevalnih ukrepih zaradi razmer v Mjanmaru/Burmi
         SVET EVROPSKE UNIJE JE –
         ob upoštevanju Pogodbe o delovanju Evropske unije,
         ob upoštevanju Uredbe Sveta (EU) št. 401/2013 z dne 2. maja 2013 o omejevalnih ukrepih zaradi razmer v Mjanmaru/Burmi in razveljavitvi Uredbe (ES) št. 194/2008 (1) in zlasti člena 4i Uredbe,
         ob upoštevanju predloga visokega predstavnika Unije za zunanje zadeve in varnostno politiko,
         ob upoštevanju naslednjega:
         
                     (1)
                  
                  
                     Svet je 2. maja 2013 sprejel Uredbo (EU) št. 401/2013.
                  
               
                     (2)
                  
                  
                     Dne 1. februarja 2022 , eno leto po vojaškem udaru v Mjanmaru/Burmi, je visoki predstavnik Unije za zunanje zadeve in varnostno politiko dal izjavo v imenu Unije, v kateri je obsodil udar in hude kršitve človekovih pravic, ki so jih zagrešile mjanmarske oborožene sile (Tatmadav), ter pozval k temu, da voditelji, odgovorni za udar, ter storilci nasilnih dejanj in kršitelji človekovih pravic v celoti odgovarjajo. Glede na to, da pri razvoju dogodkov v Mjanmaru/Burmi ni hitrega napredka, je Unija izrazila pripravljenost, da sprejme nadaljnje omejevalne ukrepe proti odgovornim za spodkopavanje demokracije in hude kršitve človekovih pravic v Mjanmaru/Burmi.
                  
               
                     (3)
                  
                  
                     Glede na dejstvo, da so razmere v Mjanmaru/Burmi še naprej resne, bi bilo treba na seznam fizičnih in pravnih oseb, subjektov in organov, za katere veljajo omejevalni ukrepi iz Priloge IV k Uredbi (EU) št. 401/2013, vključiti 22 oseb in štiri subjekte.
                  
               
                     (4)
                  
                  
                     Uredbo (EU) št. 401/2013 bi bilo zato treba ustrezno spremeniti –
                  
               SPREJEL NASLEDNJO UREDBO:
         
            Člen 1
            Priloga IV k Uredbi (EU) št. 401/2013 se spremeni, kot je navedeno v Prilogi k tej uredbi.
         
         
            Člen 2
            Ta uredba začne veljati na dan objave v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 21. februarja 2022
            
               
                  Za Svet
               
               
                  predsednik
               
               J. BORRELL FONTELLES
            
         
         
            (1)  UL L 121, 3.5.2013, str. 1.
      
      
         
            PRILOGA
            Priloga IV k Uredbi (EU) št. 401/2013 se spremeni:
            
                        (1)
                     
                     
                        Na seznam z naslovom „A. Seznam fizičnih oseb iz člena 4a“ se dodajo naslednji vnosi:
                        
                                     
                                 
                                 
                                    Ime
                                 
                                 
                                    Podatki za ugotavljanje istovetnosti
                                 
                                 
                                    Razlogi
                                 
                                 
                                    Datum uvrstitve na seznam
                                 
                              
                                    „44.
                                 
                                 
                                    Aung Naing Oo
                                 
                                 
                                    Državljanstvo: Mjanmar/Burma
                                    Datum rojstva: 13. oktober 1962
                                    Kraj rojstva: Kyaukse, Mandalay, Mjanmar/Burma
                                    Spol: moški
                                    Naslov: L 103, Kenyeikthar Lane 6, FMI city, Yangon, Myanmar/Burma
                                    Številka potnega lista: DM002656
                                    Nacionalna osebna izkaznica: 7/PaKhaNa (Naing) 13345
                                 
                                 
                                    Aung Naing Oo je bil od 2. februarja 2021 minister za naložbe in zunanje gospodarske odnose. Imenoval ga je državni upravni svet pod vodstvom vrhovnega poveljnika Mina Aunga Hlainga, ki je 2. februarja 2021 prevzel zakonodajne, izvršne in sodne pristojnosti države.
                                    Kot vladni minister je del vojaškega režima, ki je prevzel oblast z vojaškim udarom in strmoglavil zakonito izvoljene voditelje v Mjanmaru/Burmi. Kot minister za naložbe in zunanje gospodarske odnose je pristojen za spodbujanje podjetij in naložb v Mjanmaru/Burmi, s čimer prispeva k izpolnjevanju finančnih potreb vojaškega režima. V svojih izjavah in dejanjih je javno podprl državni udar in vojaški režim, tudi z izjavo, da mednarodni mediji pretiravajo s poročanjem o krizi, ter vztrajanjem, da se gibanje državljanske nepokorščine bliža koncu. Poleg tega je vodstvenim delavcem tujih telekomunikacijskih podjetij prepovedal, da državo zapustijo brez dovoljenja, februarja 2021 pa je z ministrstva odpustil javne uslužbence, ki so protestirali. Njegova dejanja, politike in dejavnosti torej spodkopavajo demokracijo in pravno državo v Mjanmaru/Burmi, sodeluje pa tudi pri dejanjih, ki ogrožajo mir, varnost in stabilnost v Mjanmaru/Burmi.
                                 
                                 
                                    21.2.2022
                                 
                              
                                    45.
                                 
                                 
                                    Charlie Than
                                 
                                 
                                    Državljanstvo: Mjanmar/Burma
                                    Datum rojstva: 1950
                                    Spol: moški
                                    Naslov: Room No (23), Building No (25), Palm Village Villa, Yankin Yanshin Street, Yangon, Mjanmar/Burma
                                 
                                 
                                    Charlie Than je bil od 22. maja 2021 minister za industrijo. Imenoval ga je državni upravni svet pod vodstvom vrhovnega poveljnika Mina Aunga Hlainga, ki je 2. februarja 2021 prevzel zakonodajne, izvršne in sodne pristojnosti države.
                                    V svojih izjavah in dejanjih je javno podprl državni udar in vojaški režim. Kot vladni minister je del vojaškega režima, ki je prevzel oblast z vojaškim udarom in strmoglavil zakonito izvoljene voditelje v Mjanmaru/Burmi. Kot minister za industrijo ima nadzor nad tovarnami v državni lasti in tako prispeva k izpolnjevanju finančnih potreb vojaškega režima. Njegova dejanja, politike in dejavnosti torej spodkopavajo demokracijo in pravno državo v Mjanmaru/Burmi, sodeluje pa tudi pri dejanjih, ki ogrožajo mir, varnost in stabilnost v Mjanmaru/Burmi.
                                 
                                 
                                    21.2.2022
                                 
                              
                                    46.
                                 
                                 
                                    Thet Thet Khine
                                 
                                 
                                    Državljanstvo: Mjanmar/Burma
                                    Datum rojstva: 19. avgust 1967
                                    Kraj rojstva: Mogok, Mjanmar/Burma
                                    Spol: ženski
                                    Naslov: 127A Dhamazadei Road, Kamayut, Yangoon, Myanmar/Burma
                                    Številka potnega lista: MB132403 (Myanmar/Burma), izdan 7. maja 2015, potekel 6. maja 2020
                                    Nacionalna osebna izkaznica: 9MAKANAN034200
                                 
                                 
                                    Thet Thet Khine je bila od 4. februarja 2021 ministrica za socialno varstvo, pomoč in ponovno naselitev. Imenoval jo je državni upravni svet pod vodstvom vrhovnega poveljnika Mina Aunga Hlainga, ki je 2. februarja 2021 prevzel zakonodajne, izvršne in sodne pristojnosti države.
                                    Kot vladna ministrica je del vojaškega režima, ki je prevzel oblast z vojaškim udarom in strmoglavil zakonito izvoljene voditelje v Mjanmaru/Burmi. V svojih izjavah in dejanjih je javno podprla državni udar in vojaški režim, tudi z izjavo, da je vojska izvedla udar v odziv na volilno goljufijo. Poleg tega je zanikala, da vojska izvaja genocid nad pripadniki ljudstva Rohinga. Sodeluje torej v dejavnostih in politikah, ki spodkopavajo demokracijo in pravno državo v Mjanmaru/Burmi, ter pri dejavnostih, ki ogrožajo mir, varnost in stabilnost v Mjanmaru/Burmi, ter jih podpira.
                                 
                                 
                                    21.2.2022
                                 
                              
                                    47.
                                 
                                 
                                    Maung Maung Ohn (tudi U Maung Maung Ohn)
                                 
                                 
                                    Državljanstvo: Mjanmar/Burma
                                    Spol: moški
                                 
                                 
                                    Maung Maung Ohn je bil od 1. avgusta 2021 minister za informiranje. Imenoval ga je državni upravni svet pod vodstvom vrhovnega poveljnika Mina Aunga Hlainga, ki je 2. februarja 2021 prevzel zakonodajne, izvršne in sodne pristojnosti države. Pred tem je bil 7. februarja 2021 imenovan za ministra za hotelirstvo in turizem.
                                    Kot vladni minister je del vojaškega režima, ki je prevzel oblast z vojaškim udarom in strmoglavil zakonito izvoljene voditelje v Mjanmaru. Kot minister za informiranje ima nadzor nad državnimi mediji (MWD, MRTV, časopisi Myanmar Alin, Kyemon in Global New Light of Myanmar, tiskovno agencijo Myanmar News Agency (MNA) in spletnim časopisom Myanmar Digital News) ter tako nadzoruje radiodifuzijo in objavo uradnih novic. Po vojaškem udaru je nadaljeval in dodatno okrepil represivne politike, zlasti s spremembo zakona o televiziji in radiodifuziji, uvedbo dodatnih omejitev svobode izražanja in svobode tiska, vključno z omejevanjem dostopa do interneta, inkriminacijo novinarstva in zapiranjem novinarjev. Poleg tega je članom mjanmarskega sveta za medije, ki je neodvisen organ, dal navodilo, naj izvajajo vladne cilje.
                                    Njegova dejanja, politike in dejavnosti torej spodkopavajo demokracijo in pravno državo v Mjanmaru/Burmi, sodeluje pa tudi pri dejavnostih, ki ogrožajo mir, varnost in stabilnost v Mjanmaru/Burmi.
                                 
                                 
                                    21.2.2022
                                 
                              
                                    48.
                                 
                                 
                                    Shwe Kyein (tudi U Shwe Kyein)
                                 
                                 
                                    Državljanstvo: Mjanmar/Burma
                                    Spol: moški
                                 
                                 
                                    Shwe Kyein je bil od 30. marca 2021 član državnega upravnega sveta.
                                    Mjanmarske oborožene sile (Tatmadaw) so pod vodstvom vrhovnega poveljnika Mina Aunga Hlainga 1. februarja 2021 v Mjanmaru/Burmi izvedle državni udar, tako da so zanikale rezultate volitev 8. novembra 2020 in strmoglavile demokratično izvoljeno vlado. V okviru državnega udara je podpredsednik Myint Swe kot vršilec dolžnosti predsednika 1. februarja razglasil izredno stanje ter zakonodajne, izvršne in sodne pristojnosti države prenesel na vrhovnega poveljnika obrambnih sil generala Min Aung Hlainga. Za izvrševanje teh pooblastil je bil 2. februarja 2021 ustanovljen državni upravni svet, kar je demokratično izvoljeni vladi preprečilo, da bi še naprej izpolnjevala svoj mandat.
                                    Kot član državnega upravnega sveta je U Shwe Kyein neposredno sodeloval pri odločitvah o državnih funkcijah in je zanje odgovoren, s tem pa je odgovoren za spodkopavanje demokracije in pravne države v Mjanmaru/Burmi. Poleg tega je državni upravni svet sprejel sklepe, ki omejujejo pravico do svobode izražanja, vključno z dostopom do informacij, in pravico do mirnega zbiranja.
                                    Vojaške sile in oblasti, ki delujejo pod nadzorom državnega upravnega sveta, so po 1. februarju 2021 neprestano hudo kršile človekove pravice z uboji civilistov in neoboroženih protestnikov, razseljevanjem več sto tisočev ljudi, požigi, mučenjem in ubijanjem civilistov ter onemogočanjem enakega dostopa do humanitarne pomoči. Vojaške sile in oblasti, ki delujejo pod nadzorom državnega upravnega sveta, omejujejo svobodo zbiranja in izražanja z omejevanjem dostopa do interneta ter s samovoljnimi aretacijami, pridržanji in obsodbami voditeljev opozicije in nasprotnikov državnega udara. Poleg tega je državni upravni svet v nekaterih delih države uvedel vojno stanje, kar vojski omogoča popolno oblast nad zadevnim območjem, vključno z upravnimi in sodnimi organi ter organi pregona. Na območjih vojnega stanja vojaška sodišča preganjajo civiliste, tudi novinarje in miroljubne protestnike, ne da bi ti imeli pravico do ustreznega sodnega postopka, vključno s pravico do pritožbe. Nasilna dejanja vojaških in policijskih sil, ki ogrožajo mir, varnost in stabilnost, so se na območjih, kjer je bilo razglašeno vojno stanje, znatno povečala.
                                    U Shwe Kyein je kot član državnega upravnega sveta neposredno odgovoren za te represivne odločitve in hude kršitve človekovih pravic.
                                 
                                 
                                    21.2.2022
                                 
                              
                                    49.
                                 
                                 
                                    Aung Moe Myint (tudi U Aung Moe Myint)
                                 
                                 
                                    Državljanstvo: Mjanmar/Burma
                                    Spol: moški
                                 
                                 
                                    Aung Moe Myint je bil 23. februarja 2021 imenovan za člana Zvezne volilne komisije (UEC). S sprejetjem imenovanja po vojaškem udaru 1. februarja 2021 in svojimi dejanji kot član UEC, zlasti z razveljavitvijo rezultatov volitev iz novembra 2020 brez kakršnih koli dokazov o goljufiji, pa tudi z vložitvijo obtožb zaradi goljufij na istih volitvah, je neposredno sodeloval pri dejavnostih, ki spodkopavajo demokracijo in pravno državo v Mjanmaru/Burmi.
                                 
                                 
                                    21.2.2022
                                 
                              
                                    50.
                                 
                                 
                                    Than Tun (tudi U Than Tun)
                                 
                                 
                                    Državljanstvo: Mjanmar/Burma
                                    Spol: moški
                                 
                                 
                                    Than Tun je bil 2. februarja 2021 imenovan za člana Zvezne volilne komisije (UEC). S sprejetjem imenovanja po vojaškem udaru 1. februarja 2021 in svojimi dejanji kot član UEC, zlasti z razveljavitvijo rezultatov volitev novembra 2020 brez kakršnih koli dokazov o goljufiji, z vložitvijo obtožb zaradi goljufij na istih volitvah in represijo nad nekdanjimi člani UEC, je neposredno sodeloval pri dejanjih, ki spodkopavajo demokracijo in pravno državo v Mjanmaru/Burmi.
                                 
                                 
                                    21.2.2022
                                 
                              
                                    51.
                                 
                                 
                                    Aung Lwin Oo (tudi U Aung Lwin OO)
                                 
                                 
                                    Državljanstvo: Mjanmar/Burma
                                    Spol: moški
                                 
                                 
                                    Aung Lwin Oo je bil 23. februarja 2021 imenovan za člana Zvezne volilne komisije (UEC). S sprejetjem imenovanja po vojaškem udaru 1. februarja 2021 in svojimi dejanji kot član UEC, zlasti z razveljavitvijo rezultatov volitev novembra 2020 brez kakršnih koli dokazov o goljufiji, vložitvijo obtožb zaradi goljufij na istih volitvah in represijo nad nekdanjimi člani UEC, je neposredno sodeloval pri dejanjih, ki spodkopavajo demokracijo in pravno državo v Mjanmaru/Burmi.
                                 
                                 
                                    21.2.2022
                                 
                              
                                    52.
                                 
                                 
                                    Aung Saw Win (tudi Aung Saw Win)
                                 
                                 
                                    Državljanstvo: Mjanmar/Burma
                                    Spol: moški
                                 
                                 
                                    Aung Saw Win je bil 2. februarja 2021 imenovan za člana Zvezne volilne komisije (UEC). S sprejetjem imenovanja po vojaškem udaru 1. februarja 2021 in svojimi dejanji kot član UEC, zlasti z razveljavitvijo rezultatov volitev novembra 2020 brez kakršnih koli dokazov o goljufiji, vložitvijo obtožb zaradi goljufij na istih volitvah in represijo nad nekdanjimi člani UEC, je neposredno sodeloval pri dejanjih, ki spodkopavajo demokracijo in pravno državo v Mjanmaru/Burmi.
                                 
                                 
                                    21.2.2022
                                 
                              
                                    53.
                                 
                                 
                                    Than Win
                                 
                                 
                                    Državljanstvo: Mjanmar/Burma
                                    Spol: moški
                                 
                                 
                                    Than Win je bil 2. februarja 2021 imenovan za člana Zvezne volilne komisije (UEC). S sprejetjem imenovanja po vojaškem udaru 1. februarja 2021 in svojimi dejanji kot član UEC, zlasti z razveljavitvijo rezultatov volitev novembra 2020 brez kakršnih koli dokazov o goljufiji, vložitvijo obtožb proti 16 osebam zaradi goljufij na teh volitvah in represijo nad nekdanjimi člani UEC, je neposredno sodeloval pri dejanjih, ki spodkopavajo demokracijo in pravno državo v Mjanmaru/Burmi.
                                 
                                 
                                    21.2.2022
                                 
                              
                                    54.
                                 
                                 
                                    Saw Ba Hline (tudi U Saw Ba Hline)
                                 
                                 
                                    Državljanstvo: Mjanmar/Burma
                                    Spol: moški
                                 
                                 
                                    Saw Ba Hline je bil 9. februarja 2021 imenovan za člana Zvezne volilne komisije (UEC). S sprejetjem imenovanja po vojaškem udaru 1. februarja 2021 in svojimi dejanji kot član UEC, zlasti z razveljavitvijo rezultatov volitev novembra 2020 brez kakršnih koli dokazov o goljufiji, vložitvijo obtožb zaradi goljufij na istih volitvah in represijo nad nekdanjimi člani UEC, je neposredno sodeloval pri dejanjih, ki spodkopavajo demokracijo in pravno državo v Mjanmaru/Burmi.
                                 
                                 
                                    21.2.2022
                                 
                              
                                    55.
                                 
                                 
                                    Soe Oo (tudi U Soe OO)
                                 
                                 
                                    Državljanstvo: Mjanmar/Burma
                                    Spol: moški
                                 
                                 
                                    Soe Oo je bil 9. februarja 2021 imenovan za člana Zvezne volilne komisije (UEC). S sprejetjem imenovanja po vojaškem udaru 1. februarja 2021 in svojimi dejanji kot član UEC, zlasti z razveljavitvijo rezultatov volitev novembra 2020 brez kakršnih koli dokazov o goljufiji, vložitvijo obtožb proti 16 osebam zaradi goljufij na teh volitvah in represijo nad nekdanjimi člani UEC, je neposredno sodeloval pri dejavnostih, ki spodkopavajo demokracijo in pravno državo v Mjanmaru/Burmi.
                                 
                                 
                                    21.2.2022
                                 
                              
                                    56.
                                 
                                 
                                    Than Soe (tudi U Than Soe)
                                 
                                 
                                    Državljanstvo: Mjanmar/Burma
                                    Spol: moški
                                 
                                 
                                    Than Soe je bil 26. februarja 2021 imenovan za člana Zvezne volilne komisije (UEC). S sprejetjem imenovanja po vojaškem udaru 1. februarja 2021 in svojimi dejanji kot član UEC, zlasti z razveljavitvijo rezultatov volitev novembra 2020 brez kakršnih koli dokazov o goljufiji, vložitvijo obtožb zaradi goljufij na teh volitvah in represijo nad nekdanjimi člani UEC, je neposredno sodeloval pri dejavnostih, ki spodkopavajo demokracijo in pravno državo v Mjanmaru/Burmi.
                                 
                                 
                                    21.2.2022
                                 
                              
                                    57.
                                 
                                 
                                    Bran Shaung (tudi U Bran Shaung)
                                 
                                 
                                    Državljanstvo: Mjanmar/Burma
                                    Spol: moški
                                 
                                 
                                    Bran Shaung je bil 26. februarja 2021 imenovan za člana Zvezne volilne komisije (UEC). S sprejetjem imenovanja po vojaškem udaru 1. februarja 2021 in svojimi dejanji kot član UEC, zlasti z razveljavitvijo rezultatov volitev novembra 2020 brez kakršnih koli dokazov o goljufiji, vložitvijo obtožb zaradi goljufij na teh volitvah in represijo nad nekdanjimi člani UEC, je neposredno sodeloval pri dejavnostih, ki spodkopavajo demokracijo in pravno državo v Mjanmaru/Burmi.
                                 
                                 
                                    21.2.2022
                                 
                              
                                    58.
                                 
                                 
                                    Myint Oo (tudi U Myint Oo)
                                 
                                 
                                    Državljanstvo: Mjanmar/Burma
                                    Spol: moški
                                 
                                 
                                    Myint Oo je bil 26. februarja 2021 imenovan za člana Zvezne volilne komisije (UEC). S sprejetjem imenovanja po vojaškem udaru 1. februarja 2021 in svojimi dejanji kot član UEC, zlasti z razveljavitvijo rezultatov volitev novembra 2020 brez kakršnih koli dokazov o goljufiji, vložitvijo obtožb zaradi goljufij na teh volitvah in represijo nad nekdanjimi člani UEC, je neposredno sodeloval pri dejavnostih, ki spodkopavajo demokracijo in pravno državo v Mjanmaru/Burmi.
                                 
                                 
                                    21.2.2022
                                 
                              
                                    59.
                                 
                                 
                                    Khin Maung Oo (tudi U Khin Maung Oo)
                                 
                                 
                                    Državljanstvo: Mjanmar/Burma
                                    Spol: moški
                                 
                                 
                                    Khin Maung Oo je bil 26. februarja 2021 imenovan za člana Zvezne volilne komisije (UEC). S sprejetjem imenovanja po vojaškem udaru 1. februarja 2021 in svojimi dejanji kot član UEC, zlasti z razveljavitvijo rezultatov volitev novembra 2020 brez kakršnih koli dokazov o goljufiji, vložitvijo obtožb zaradi goljufij na teh volitvah in represijo nad nekdanjimi člani UEC, je neposredno sodeloval pri dejavnostih, ki spodkopavajo demokracijo in pravno državo v Mjanmaru/Burmi.
                                 
                                 
                                    21.2.2022
                                 
                              
                                    60.
                                 
                                 
                                    Nu Mya Zan (tudi Daw Nu Mya Zan)
                                 
                                 
                                    Državljanstvo: Mjanmar/Burma
                                    Spol: ženski
                                 
                                 
                                    Nu Mya Zan je bila 26. februarja 2021 imenovana za članico Zvezne volilne komisije (UEC). S sprejetjem imenovanja po vojaškem udaru 1. februarja 2021 in svojimi dejanji kot članica UEC, zlasti z razveljavitvijo rezultatov volitev novembra 2020 brez kakršnih koli dokazov o goljufiji, vložitvijo obtožb zaradi goljufij na teh volitvah in represijo nad nekdanjimi člani UEC, je neposredno sodelovala pri dejavnostih, ki spodkopavajo demokracijo in pravno državo v Mjanmaru.
                                 
                                 
                                    21.2.2022
                                 
                              
                                    61.
                                 
                                 
                                    Myint Thein (tudi U Myint Thein)
                                 
                                 
                                    Državljanstvo: Mjanmar/Burma
                                    Spol: moški
                                 
                                 
                                    Myint Thein je bil 26. februarja 2021 imenovan za člana Zvezne volilne komisije (UEC). S sprejetjem imenovanja po vojaškem udaru 1. februarja 2021 in svojimi dejanji kot član UEC, zlasti z razveljavitvijo rezultatov volitev novembra 2020 brez kakršnih koli dokazov o goljufiji, vložitvijo obtožb zaradi goljufij na teh volitvah in represijo nad nekdanjimi člani UEC, je neposredno sodeloval pri dejavnostih, ki spodkopavajo demokracijo in pravno državo v Mjanmaru/Burmi.
                                 
                                 
                                    21.2.2022
                                 
                              
                                    62.
                                 
                                 
                                    Ba Maung (tudi Dr Ba Maung)
                                 
                                 
                                    Državljanstvo: Mjanmar/Burma
                                    Spol: moški
                                 
                                 
                                    Ba Maung je bil 26. februarja 2021 imenovan za člana Zvezne volilne komisije (UEC). S sprejetjem imenovanja po vojaškem udaru 1. februarja 2021 in svojimi dejanji kot član UEC, zlasti z razveljavitvijo rezultatov volitev novembra 2020 brez kakršnih koli dokazov o goljufiji, vložitvijo obtožb zaradi goljufij na teh volitvah in represijo nad nekdanjimi člani UEC, je neposredno sodeloval pri dejavnostih, ki spodkopavajo demokracijo in pravno državo v Mjanmaru/Burmi.
                                 
                                 
                                    21.2.2022
                                 
                              
                                    63.
                                 
                                 
                                    Tayza Kyaw (tudi U Tayza Kyaw)
                                 
                                 
                                    Državljanstvo: Mjanmar/Burma
                                    Spol: moški
                                 
                                 
                                    U Tayza Kyaw je član mjanmarskih oboroženih sil (Tatmadaw) in zaseda različne visoke položaje; med drugim je poveljnik severnega poveljstva in poveljnik Urada za posebne operacije št. 1 (BSO 1).
                                    Pred udarom 1. februarja 2021 je nadzoroval vojaške operacije v zvezni državi Kachin, za katere sta bila značilna prekomerna uporaba sile proti etničnim manjšinam in vsesplošno nasilje, ki je privedlo do kršenja pravic civilistov in prisilnega razseljevanja.
                                    Od februarja 2021 vodi BSO 1, ki je v tesnem sodelovanju z U Thanom Hlaingom, ki je odgovoren za prekomerno nasilje in kršitve človekovih pravic, vodil več obsežnih vojaških operacij. Pri pripravi in začetku ‚operacij odstranjevanja‘ v regijah Sagaing in Magwe v okviru BSO 1 sta se pokazala nadvse prekomerna uporaba sile ter nasilje na podlagi spola. Zato je odgovoren za hude kršitve človekovih pravic v Mjanmaru/Burmi ter za sodelovanje pri dejavnostih, ki ogrožajo mir, varnost in stabilnost v Mjanmaru/Burmi.
                                 
                                 
                                    21.2.2022
                                 
                              
                                    64.
                                 
                                 
                                    Ni Lin Aung
                                 
                                 
                                    Državljanstvo: Mjanmar/Burma
                                    Spol: moški
                                 
                                 
                                    Brigadni general Ni Lin Aung je poveljnik vzhodnega poveljstva mjanmarskih oboroženih sil (Tatmadaw). V pristojnosti vzhodnega poveljstva je tudi država Kayah. V napadu 24. decembra 2021 v bližini vasi Moso na območju mesta Phruso v državi Karenni (Kayah) je bilo ubitih vsaj 35 ljudi, med njimi civilisti, otroci in dva humanitarna delavca nevladne organizacije Save the Children. Za napad je odgovoren Tatmadaw. Ni Lin Aung kot poveljnik vzhodnega poveljstva neposredno poveljuje enotam v državi Kayah, vključno s tistimi, ki so odgovorne za ta pokol. Brigadni General Ni Lin Aung je zato odgovoren za hude kršitve človekovih pravic in sodelovanje pri dejavnostih, ki ogrožajo mir, varnost in stabilnost v Mjanmaru/Burmi.
                                 
                                 
                                    21.2.2022
                                 
                              
                                    65.
                                 
                                 
                                    Aung Zaw Aye
                                 
                                 
                                    Državljanstvo: Mjanmar/Burma
                                    Spol: moški
                                 
                                 
                                    Generalpodpolkovnik Aung Zaw Aye je poveljnik Urada za posebne operacije št. 2 mjanmarskih oboroženih sil (Tatmadaw).
                                    V vojaškem napadu 24. decembra 2021 v bližini vasi Moso na območju mesta Phruso v državi Karenni (Kayah) je bilo ubitih vsaj 35 ljudi, med njimi civilisti, otroci in dva humanitarna delavca nevladne organizacije Save the Children. Za napad je odgovoren Tatmadaw. Aung Zaw Aye kot poveljnik Urada za posebne operacije št. 2 poveljuje vzhodnemu poveljstvu, ki neposredno poveljuje vojaškim enotam, dejavnim v zvezni državi Kayah, vključno s tistimi, ki so odgovorne za navedeni pokol. Generalpodpolkovnik Aung Zaw Aye je zato odgovoren za hude kršitve človekovih pravic in sodelovanje pri dejavnostih, ki ogrožajo mir, varnost in stabilnost v Mjanmaru/Burmi.
                                 
                                 
                                    21.2.2022“
                                 
                              
                  
                        (2)
                     
                     
                        Na seznam z naslovom „B. Pravne osebe, subjekti in organi iz člena 4a“ se dodajo naslednji vnosi:
                        
                                     
                                 
                                 
                                    Ime
                                 
                                 
                                    Podatki za ugotavljanje istovetnosti
                                 
                                 
                                    Razlogi
                                 
                                 
                                    Datum uvrstitve na seznam
                                 
                              
                                    „7.
                                 
                                 
                                    Htoo Group of Companies
                                 
                                 
                                    Naslov: 5 Pyay Roas, Hlaing Township, Yangon, Mjanmar/Burma
                                    Vrsta subjekta: holdinška družba
                                    Kraj registracije: Mjanmar/Burma
                                    Telefonska številka: +95 1 500344 / +95 1 500355
                                    Spletno mesto: https://htoo.com/
                                 
                                 
                                    Htoo Group of Companies je zasebni konglomerat, ki ga je ustanovil in mu predseduje U Tay Za, ki je tesno povezan z najvišjim vodstvom mjanmarskih oboroženih sil (Tatmadaw). Med dejavnostmi skupine so trgovanje, bančništvo, rudarstvo, turizem in letalstvo.
                                    Leta 2017 je Tatmadawu zagotovila finančno podporo v zvezi z ‚operacijami odstranjevanja‘ v Rakhineju in tako prispevala k hudim kršitvam človekovih pravic pripadnikov ljudstva Rohinga v letu 2017. Poleg tega je družba delovala kot posrednica pri nabavi vojaške opreme, ki je bila uporabljena proti civilnemu prebivalstvu, ki je protestiralo proti državnemu udaru 1. februarja, po vsej državi in zlasti na območjih z etničnimi manjšinami. S tem, da je Htoo Group of Companies prispevala k vojaškim zmogljivostim za izvajanje dejavnosti, ki spodkopavajo demokracijo in pravno državo v Mjanmaru/Burmi, je zagotavljala podporo Tatmadawu in sodelovala pri dejavnostih, ki ogrožajo mir, varnost ali stabilnost v Mjanmaru/Burmi.
                                 
                                 
                                    21.2.2022
                                 
                              
                                    8.
                                 
                                 
                                    International Group of Entrepreneurs (IGE) Company Limited
                                 
                                 
                                    Naslov: No. 36-G, 37-F, level-20, Office Tower (2), Time City, Corner of Kyun taw Street and Hantharwaddy Road, (7), Quarter, Kamayut Township, Yangon, Mjanmar/Burma 110401
                                    Vrsta subjekta: zasebno podjetje
                                    Kraj registracije: Mjanmar/Burma
                                    Telefonska številka: +95775111112
                                    Spletno mesto: www.ige.com.mm
                                 
                                 
                                    International Group of Entrepreneurs (IGE) Company Limited je zasebni konglomerat, ki ga je ustanovil in mu predseduje U Nay Aung, ki je tesno povezan z najvišjim vodstvom mjanmarskih oboroženih sil (Tatmadaw). IGE je dejaven v ključnih infrastrukturnih panogah, kot sta telekomunikacije in energetika, ter na področju kmetijstva in gostinstva.
                                    IGE je Tatmadawu leta 2017 zagotavljal finančno podporo v zvezi z ‚operacijami odstranjevanja‘ v Rakhineju ter s tem prispeval k hudim kršitvam človekovih pravic pripadnikov ljudstva Rohinga v letu 2017. Poleg tega je s finančnim sodelovanjem v številnih projektih in podjetjih, povezanih z Tatmadawem in njegovimi konglomerati posredno finančno podpiral Tatmadaw. Zato podpira Tatmadaw in ima od njega koristi.
                                 
                                 
                                    21.2.2022
                                 
                              
                                    9.
                                 
                                 
                                    Mining Enterprise (ME1)
                                 
                                 
                                    Naslov: Bu Tar Street, Forest Street, Corner of Yone Gyi Quarter, Monywa, Sagaing Region, Mjanmar/Burma
                                    Vrsta subjekta: podjetje v državni lasti
                                    Kraj registracije: Mjanmar/Burma
                                    Telefonska številka: 09 -071-21168
                                 
                                 
                                    No. 1 Mining Enterprise (ME 1) je podjetje v državni lasti, ki deluje v okviru Ministrstva za naravne vire in varstvo okolja, ki je hkrati regulator v sektorju proizvodnje in trženja neželeznih kovin. Kot tako je to podjetje v državni lasti odgovorno za izdajanje dovoljenj in pobiranje davka na dobiček zasebnih podjetij, ki so z ME 1 povezana bodisi s pogodbami o delitvi proizvodnje bodisi prek skupnega podjetja.
                                    Mjanmarske oborožene sile (Tatmadaw) so 1. februarja 2021 pod vodstvom vrhovnega poveljnika Mina Aunga Hlainga z državnim udarom prevzele oblast od legitimne civilne vlade in ustanovile državni upravni svet, ki izvršuje zakonodajne, izvršne in sodne pristojnosti države. Vojaški režim je 2. februarja 2021 imenoval novo vlado, v kateri je tudi nov minister za naravne vire in varstvo okolja. Vojaški režim je prek državnega upravnega sveta in nove vlade prevzel nadzor nad podjetji v državni lasti, vključno z No. 1 Mining Enterprise, in ima koristi od njih. No. 1 Mining Enterprise je pod nadzorom Tatmadawa in zanj tudi ustvarja prihodke, s tem pa prispeva k njegovim zmogljivostim za izvajanje dejavnosti, ki spodkopavajo demokracijo in pravno državo.
                                    Poleg tega je No. 1 Mining Enterprise sodelovalo v različnih projektih, povezanih z nasiljem Tatmadawa nad civilnim prebivalstvom in kršenjem njihovih najosnovnejših pravic, vključno z zaplembo zemljišč in prisilnimi premestitvami, oziroma je take projekte vodilo. No. 1 Mining Enterprise je zato odgovorno za podpiranje dejavnosti, ki spodkopavajo mir, varnost in stabilnost v Mjanmaru/Burmi.
                                 
                                 
                                    21.2.2022
                                 
                              
                                    10.
                                 
                                 
                                    Myanma Oil and Gas Enterprise
                                 
                                 
                                    Naslov: Ministry of Electricity and Energy, Building No.(6), Nay Pyi Taw, Mjanmar/Burma
                                    Vrsta subjekta: podjetje v državni lasti
                                    Kraj registracije: Mjanmar/Burma
                                    Telefonska številka: +95-67-3 411 055
                                    Spletno mesto: http://www.moee.gov.mm/en/ignite/page/40
                                 
                                 
                                    Myanma Oil and Gas Enterprise (MOGE), podjetje v državni lasti, je upravljavec storitev za nafto ter ponudnik storitev in regulator v sektorju nafte in plina. Nadzoruje iskanje nafte in plina in proizvodnjo, domači prenos plina ter distribucijo naftnih derivatov. To podjetje v državni lasti je odgovorno za izdajanje dovoljenj in pobiranje dela davka na dobiček zasebnih podjetij, ki so z MOGE povezana bodisi s pogodbami o delitvi proizvodnje bodisi prek skupnega podjetja.
                                    Mjanmarske oborožene sile (Tatmadaw) so 1. februarja 2021 pod vodstvom vrhovnega poveljnika Mina Aunga Hlainga z državnim udarom prevzele oblast od legitimne civilne vlade in ustanovile državni upravni svet, ki izvaja zakonodajne, izvršne in sodne pristojnosti države. Državni upravni svet je 2. februarja 2021 imenoval nove ministre, med drugimi ministra za elektriko in energetiko. Ministrstvo za elektriko in energetiko nadzoruje MOGE. Vojaški režim je prek državnega upravnega sveta in nove vlade prevzel nadzor nad podjetji v državni lasti, vključno z MOGE, in ima koristi od njih.
                                    Zato je MOGE pod nadzorom Tatmadawa in zanj tudi ustvarja prihodek, s tem pa prispeva k njegovim zmogljivostim za izvajanje dejavnosti, ki spodkopavajo demokracijo in pravno državo v Mjanmaru/Burmi.
                                 
                                 
                                    21.2.2022“